CELEX: 32015D0037
Language: et
Date: 2015-11-19 00:00:00
Title: Euroopa Keskpanga otsus (EL) 2015/2202, 19. november 2015, millega muudetakse otsust EKP/2010/23 eurot rahaühikuna kasutavate liikmesriikide keskpankade emissioonitulu jaotuse kohta (EKP/2015/37)

28.11.2015   
            
            
               ET
            
            
               Euroopa Liidu Teataja
            
            
               L 313/42
            
         EUROOPA KESKPANGA OTSUS (EL) 2015/2202,
   19. november 2015,
   millega muudetakse otsust EKP/2010/23 eurot rahaühikuna kasutavate liikmesriikide keskpankade emissioonitulu jaotuse kohta (EKP/2015/37)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 32,
   ning arvestades järgmist:
   
               (1)
            
            
               Otsus EKP/2010/23 (1) kehtestab mehhanismi rahapoliitika operatsioonidest tuleneva emissioonitulu ühendamiseks ja jaotamiseks.
            
         
               (2)
            
            
               Euroopa Keskpanga otsus (EL) 2015/774 (EKP/2015/10) (2) kehtestab rahapoliitika eesmärgil avaliku sektori varade järelturult ostmise kava.
            
         
               (3)
            
            
               Samuti nagu ostude puhul otsuste EKP/2009/16 (3) ja EKP/2011/17 (4) alusel, loetakse ka otsuse (EL) 2015/774 (EKP/2015/10) alusel tehtud võlakirjade ostud, mille emitendiks on valitsused ja asutused, tuluallikaks otsuses EKP/2010/23 sätestatud viitemääraga.
            
         
               (4)
            
            
               Tulu, mis tekib turukõlblike võlainstrumentide laenuks andmisest kõikide rahapoliitikaga seotud ostukavade alusel, ei loeta emissioonituluks, kuna üldjuhul neid tehinguid ei kajastata eurot rahaühikuna kasutavate liikmesriikide keskpankade (edaspidi „RKPd”) raamatupidamises.
            
         
               (5)
            
            
               Eurosüsteemi netotulu, mis tuleneb vahetuslepingutest eurosüsteemiväliste keskpankadega, tuleb jaotada RKPde vahel emissioonituluna.
            
         
               (6)
            
            
               Seetõttu tuleb korrigeerida kohustuste baasi koosseisu ja märgistatavaid varasid, mis on sätestatud otsuse EKP/2010/23 I ja II lisas.
            
         
               (7)
            
            
               Seetõttu tuleb otsust EKP/2010/23 muuta,
            
         ON VASTU VÕTNUD KÄESOLEVA OTSUSE:
   Artikkel 1
   Muudatused
   Otsust EKP/2010/23 muudetakse järgmiselt.
   
               1)
            
            
               Artikli 3 lõige 1 asendatakse järgmisega:
               „1.   Iga RKP emissioonitulu määratakse, mõõtes tegelikku tulu, mis tuleneb raamatupidamises kirjendatud märgistatavatest varadest. Sellest erandina:
               
                           a)
                        
                        
                           kulda ei loeta tuluallikaks;
                        
                     
                           b)
                        
                        
                           tuluallikaks loetakse viitemäära alusel järgmist:
                           
                                       i)
                                    
                                    
                                       rahapoliitika eesmärgil hoitavad väärtpaberid otsuse EKP/2009/16 (5) alusel;
                                    
                                 
                                       ii)
                                    
                                    
                                       rahapoliitika eesmärgil hoitavad väärtpaberid otsuse EKP/2011/17 (6) alusel;
                                    
                                 
                                       iii)
                                    
                                    
                                       rahapoliitika eesmärgil hoitavad võlainstrumendid, mille on emiteerinud keskvalitsused ja tunnustatud asutused, ja asendusinstrumendid, mille on emiteerinud avaliku sektori mittefinantsettevõtted Euroopa Keskpanga otsuse (EL) 2015/774 (EKP/2015/10) (7) alusel.
                                    
                                 
                     
                  (5)  Otsus EKP/2009/16, 2. juuli 2009, tagatud võlakirjade ostu kava rakendamise kohta (ELT L 175, 4.7.2009, lk 18)."
						
               
                  (6)  Otsus EKP/2011/17, 3. november 2011, EKP teise tagatud võlakirjade ostu kava rakendamise kohta (ELT L 297, 16.11.2011, lk 70)."
						
               
                  (7)  Euroopa Keskpanga otsus (EL) 2015/774, 4. märts 2015, avaliku sektori varade järelturult ostmise kava kohta (EKP/2015/10) (ELT L 121, 14.5.2015, lk 20).”"
						
            
         
               2)
            
            
               I lisa punkti A lisatakse järgmine punkt 8:
               
                           „8.
                        
                        
                           Kohustused EKP ees, mis tagavad EKP ja eurosüsteemivälise keskpanga vahelise vahetuslepinguga seotud nõuet ja mis on eurosüsteemile netotuluallikaks (osa bilansivälistest kohustustest).”;
                        
                     
         
               3)
            
            
               II lisa punkti A lisatakse järgmine punkt 10:
               
                           „10.
                        
                        
                           Nõuded euroala vastaspoolte vastu, mis on seotud EKP ja eurosüsteemivälise keskpanga vahelise vahetuslepinguga, mis on eurosüsteemile netotuluallikaks (ühtlustatud bilansi varade kirje osa 3.1).”
                        
                     
         Artikkel 2
   Jõustumine
   Käesolev otsus jõustub 31. detsembril 2015.
   
      Frankfurt Maini ääres, 19. november 2015
      
         
            EKP president
         
         Mario DRAGHI
      
   
   
      (1)  Otsus EKP/2010/23, 25. november 2010, eurot rahaühikuna kasutavate liikmesriikide keskpankade emissioonitulu jaotuse kohta (ELT L 35, 9.2.2011, lk 17).
   
      (2)  Euroopa Keskpanga otsus (EL) 2015/774, 4. märts 2015, avaliku sektori varade järelturult ostmise kava kohta (EKP/2015/10) (ELT L 121, 14.5.2015, lk 20).
   
      (3)  Otsus EKP/2009/16, 2. juuli 2009, tagatud võlakirjade ostu kava rakendamise kohta (ELT L 175, 4.7.2009, lk 18).
   
      (4)  Otsus EKP/2011/17, 3. november 2011, EKP teise tagatud võlakirjade ostu kava rakendamise kohta (ELT L 297, 16.11.2011, lk 70).